Ekkor már felmerülhetne a hálapénz megszüntetése.

Az emberi erőforrások minisztere szerint a jelenleginél lényegesen magasabb fizetést kell kapniuk az orvosoknak ahhoz, hogy felmerüljön a hálapénz megszüntetésének lehetősége, de ezt reális célnak tartja. Kásler Miklós az Inforádióban beszélt erről.

Úgy fogalmazott: másfél-kétmillió forintos havi fizetés jelentené azt a biztonságot, amiből egy orvos méltó módon fenn tudja tartani magát és a családját. Arra a felvetésre, hogy az orvosok fontosabbak-e például a következő generációt tanító tanároknál, orvos-tanárként úgy reagált: nagyon nehéz a két hivatást összehasonlítani, „még az árukat is”. (Fotó: MTI / Koszticsák Szilárd)